Odense Adresse-Contoirs Efterretninger, 1846-11-18
Som bekjendt have paa det kjøbenhavnske Pengemarked i den senere Tid de bedste Vexler ikke været at faae disconteret til 10 pCt. pr. A., og om nu end den nærværende Pengecrisis forhaabentlig er forbigaaende, saa er der dog ingen Grund til at antage, at den saa snart vil være forbi, og da disse Omstændigheder jo absolut maae virke tilbage paa vort Forhold, saa spørge vi om nogen af vore Landmænd - thi det er fornemmelig til dem vi ville rette disse Linier – naar de ville vide deres Penge sikkert anbragte, troer at kunne faae dem paa nogen Maade fordeelagtigere employerede end i dette Jnstitut, hvor de Mænd, som for Øieblikket staae i Spidsen, og de, som herefter ved Actionairernes fri Valg ville komme til at lede Forretningerne, afgive al mulig Garantie; - vi troe det knap - thi vil man have sine Penge aldeles sikkert anbragte, saa naaer man dog vistnok sjeldent eller aldrig over 4 pCt. Rente, og ligesom der ei kan være Spørgsmaal om, at Jnstitutet under sædvanlige Conjuncturer, maa give et høiere Udbytte, saaledes vil det være klart, at Avancen under de nærværende brillante Udsigter for Jnstitutet maa blive betydeligt høiere. Hvad der fornemmelig maa antages som Grund til at de normere Summer ei hidtil ere blevne tegnede, er Udsigten til en Filialbank, men man var paa Generalforsamlingen almindelig af den Anskuelse, at Jnstitutet meget godt kunde trives ved Siden af en Filialbank, ja, at det endog ved da at gaae over til et lignende Jnstitut som Central=Kassen i Kjøbenhavn vilde kunne arbeide endnu fordeelagtigere, eftersom dette sidste Jnstitut ifjor gav 8 pCt. Udbytte; men lad os nu endog antage, at Forholdene til den Tid forandrede sig saaledes, at Jnstitutet ei arbeidede med en passende Fordeel, saa har man altid den Udvei, at kunne opløse Selskabet; thi da ingen Vexler tages paa længere Tid end 3 Maaneder, kunne alle Forretningerne i Løbet af denne Tid uden ringeste Tab være afviklede og Actionairerne have deres Penge ubeskaarne tilbage tilligemed deres Andeel i det til den Tid opsparede Reservefond. Der er vel ret god Udsigt forhaanden foren Filialbanks Oprettelse; men i ethvert Tilfælde vil der dog altid hengaae 23 Aar, inden man kommer saavidt, og i den Tid kan dette Jnstitut stifte megen Gavn. Vi have ved en tidligere Leilighed gjort opmærksom paa, at saasnart Udbyttet gaaer over 4 pCt., maa Actierne stige, om vi end ei tør forudsætte, at det vil skee i ganske det samme Forhold som Bankactier, men vi maae vel bede at lægge Mærke til dette Punkt, thi som sagt bliver Actietegningen bestemt sluttet den 26 ds.; rigtignok er der intet Spørgsmaal om, at der senere vil finde en ny Tegning Sted; men da have, ifølge Lovene, de oprindelige Actionairer Fortrinet, og da en ny Actietegning naturligviis kun vil finde Sted, naar Forretningerne gaae godt, og Actierne som Følge deraf allerede ville være i god Cours, saa vil det være utvivlsomt, at de oprindelige Actionairer ville benytte den dem tilkommende Ret og tage alle de nye Actier, saa at der ei kan stoles paa, at man siden nok kan faae Andeel deri, nei, nu er det Tid at handle, og derfor forsømme Jngen Leiligheden! Vi ville haabe, at nærværende Linier, der ere nedskrevne ikke mindre i Jnstitutets Jnteresse end for end yderligere at gjøre dem, som endnu ei have tegnet sig, opmærksomme paa det Fordeelagtige, ligesaa meget fordem selv som for det Almene, ved at gribe Leiligheden, der bydes dem, ikke maae forfeile deres Hensigt, ligesom vi slutteligen paa det Jndstændigste bede Enhver, hvem det ikke er aldeles umueligt, at møde paa Generalforsamlingen, som holdes paa Odense Raadhuussal.